Dominic Raab

Dominic Rennie Raab es un politico del Reyatu Unit. Il nascet li 25-im de februar 1974 in Buckinghamshire e esset inter li 24-im de julí 2019 e li 15-im de septembre 2021 ministre por externi aferes del Reyatu Unit. Raab esset inter li 15-im de septembre 2021 til 6-im de septembre 2022 e inter li 25-im de octobre 2022 til 21-im de april 2023 vice-prim-ministre, Lord High Chancellor e ministre por justicie del Reyatu Unit. Il es membre del Conservativ Partise.

Personal e professionell vive
Dominic Raab es li filio e un ex li Tchecoslovakia fuginta judéo e un anglesi matre. Il studiat jurisprudentie in Oxford e Cambridge. Pos su studies Raab laborat quam avocate e diplomat.

Dominic Raab es maritat con Erika Rey qui origina de Brasil e li cuple have infantes e habita in Thames Ditton.

Political cariera
 2010 Dominic Raab es electet in li parlament del Reyatu Unit por li Conservativ Partise.
 2018 Ministre por li Brexit in li guvernament del Theresa May. 
 2019-2021 Dominic Raab devenit ministre por externi aferes del Reyatu Unit in li guvernament de Boris Johnson.
 2021-2022 Dominic Raab esset vice-prim-ministre, Lord High Chancellor e ministre por justicie del Reyatu Unit  inter li 15-im de septembre 2021 til 6-im de septembre 2022.
 2022-2023 Dominic Raab esset denov vice-prim-ministre, Lord High Chancellor e ministre por justicie del Reyatu Unit inter li 25-im de octobre 2022 til 21-im de april 2023.

Categorie: Reyatu Unit
Categorie:Politicos del Reyatu Unit